recursal/SuperWikiNEXT-32B huggingface dataset:
**Okulist** — ushbu soʻz rus tilida 1930-yillardan beri keng qoʻllanila boshlagan. Oftalmologiya yunoncha soʻzdan tarjima qilinganda koʻz haqidagi taʼlimot degan maʼnoni anglatadi. Maʼlumki, oftalmolog — koʻz muammolari boʻyicha shugʻullanuvchi shifokor. Ushbu soʻzning ayni maʼnodoshi lotincha „oculus" (koʻz)dan kelib chiqqan okulistdir. Shuning uchun ikkala nom ham ekvivalent hisoblanadi. Oftalmolog optometriya va oftalmologiya bilan shugʻullanadi. Oftalmolog professionallik darajasini tasdiqlovchi tibbiy amaliyot uchun tegishli sertifikat va litsenziyaga ega. Okulist umumiy boʻlishi yoki biror mutaxassislikka (masalan, katarakta va glaukoma boʻyicha) ega boʻladi.

Uning vazifasi
--------------

U tibbiyot va koʻz jarrohligi boʻyicha chuqur bilimga ega, profilaktika dori-darmonlarini ishlab chiqish, koʻrish tizimining shikastlanishi va uning oqibatlari bilan shugʻullanadi. Shuningdek, muayyan kasalliklarga tashxis qoʻyish va davolash uchun vakolatga ega. Uning asosiy vazifalariga tadqiqot oʻtkazish, terapiya, jarrohlik, turli usullar bilan diagnostika, birga keladigan muammolar (masalan, diabet) tufayli kelib chiqadigan asoratlarni bartaraf etish kabilar kiradi.

Qachon murojaat qilish kerak?
-----------------------------

Oftalmologga oʻz vaqtida tashrif buyurish — tiniq va yaxshi koʻrishning garovi. O.ga tashrifni yiliga bir marta rejalashtirish kerak. Ammo koʻz shikastlanishi, koʻrishning keskin yoki toʻliq yoʻqolishi kuzatilsa, darhol shifokorga murojaat qilish shart. Quyidagi vaziyatlarda ham:
• koʻrish apparatining ogʻriqli sindromi;
• koʻz qizarishi;
• qichishish, qizishish;
• quruq koʻz sindromi;
• lakrimatsiya va yiring mavjudligi;
• tashqi jism kirishi/tegishi;
• koʻz qovoqlari va koʻz atrofi shishishi va hokazo.
Katarakta va glaukoma rivojlanish xavfi ostida boʻlgan qirq yoshdan oshgan odamlar, shuningdek, irsiy tabiatda koʻz kasalliklari boʻlgan odamlar muntazam ravishda okulist tekshiruvdan oʻtishi kerak.

1. ↑  Семенов, А.В.. „Academic.ru". *Этимологический словарь русского языка*. «ЮНВЕС» (2003). Qaraldi: 9-noyabr 2022-yil.
2. ↑  *Portnov, Alexey* „Health"..  Portal iLive!. Qaraldi: 9-noyabr 2022-yil.
Oyoqning oʻsgan **tirnoqlari** (**onikokriptoz**, grech. onzl- „tirnoq" va kryasos – „yashirin") – tirnoq burmasining lateral chetiga oʻsishi (koʻpincha oyoqning bosh barmogʻida, tashqi chetida kuzatiladi). Bu juda keng tarqalgan kasallik. Bunday holda, tirnoq yonboshi qizarib, shishib ketadi, yalligʻlanish boshlanadi, kuchli ogʻriq paydo boʻladi. Keyinchalik surunkali yalligʻlanish jarayonining rivojlanishi mumkin.

Toʻgʻri davolanmasa, kasallik qaytalanadi.

Kasallikning sabablari
----------------------

* yassi oyoqlar ;
* onikomikoz (tirnoqning zambrugʻli zararlanishi);
* notoʻgʻri (tor) poyabzal;
* oyoqlarning valgus deformatsiyasi ;
* tugʻma moyillik ;
* jarohat;

Davosi
------

Oʻsib kirgan tirnoqni davolash usuli tirnoq plastinkasining oʻsish darajasi va yalligʻlanish jarayonining bosqichi bilan belgilanadi.

### Konservativ davo

Kasallikning boshida konservativ davo qoʻllanilishi mumkin. Siqib qoʻymaydigan poyabzal kiyish, oyoq gigienasiga amal qilish kerak boʻladi. Siz natriy xlorid, kaliy permanganat eritmasi bilan dezinfektsiyali vannalardan foydalanishingiz mumkin, uni eritmaga och pushti rangga (bir nechta kristall) qoʻshishingiz mumkin, agar koʻproq boʻlsa, oyoqlar terisining kuyish holatlari kuzatilishi mumkin. Agar oʻz-oʻzini davolash natija bermasa yoki yalligʻlanish jarayoni davom etsa, unda siz ixtisoslashgan yordamga murojaat qilishingiz kerak.

Tirnoq plastinkasini toʻliq olib tashlash
### Jarrohlik yoʻli bilan

Tirnoq plastinkasining bir qismini kesish, Emmert plastmassasi
Oyoq tirnogʻini jarrohlik yoʻli bilan davolash mahalliy narkoz ostida ambulatoriya sharoitida amalga oshiriladi. Operatsiyani jarrohlik asboblari yordamida, tirnoq matritsasini elektr toki bilan koagulyatsiya qilish, apparatli radiochastota jarrohlik usuli, lazer, kimyoviy moddalar yordamida amalga oshirish mumkin. Ushbu operatsiyaning koʻplab turlari adabiyotda tasvirlangan. Eng keng tarqalgan – gipergranulyatsiyani olib tashlash va tirnoqning matritsasining (ildiz) bir qismini olib tashlash bilan tirnoqning lateral qismini kesish amaliyoti bajariladi. Agar bu operatsiya samarasiz boʻlsa va inson uchun xavf paydo boʻlsa, unda tirnoq plastinkasi butunlay olib tashlanadi.

Emmertning plastik operatsiyasidan keyin tirnoqning shakli va tuzilishini oʻzgartirish

Jarrohlik paytida behushlik
---------------------------

Onikokriptoz uchun operatsiyalar paytida narkozning standart usuli Oberst-Lukashevichga koʻra mahalliy narkoz boʻlib, u barmoq nervlarini lokal anestezik (odatda lidokain yoki bupivakain) bilan blokada qilishdan iborat. Anestetik operatsiya qilingan barmoqning proksimal barmoqlarining yon tomonlariga 2 nuqtadan narkoz qilinadi. Narkoz qilingan anesteziyaning hajmi odatda 4-6 ml ni tashkil qiladi. Anesteziyaning davomiyligi, ishlatiladigan anesteziyaga qarab, 1 dan 5-6 soatgacha taʼsir qiladi.

Manbalar
--------

1. ↑  Howell, Phd, Dr Daniel*. The Barefoot Book*. Hunter House, 2010.
2. ↑  „What is an Ingrown Toenail?" (en).  Foot Care Facts. 2016-yil 26-yanvarda asl nusxadan arxivlangan. Qaraldi: 2015-yil 22-oktyabr.
3. ↑  {{{заглавие}}}. Архивировано 6 mart 2016 года.nm
**Amrud,murud** soʻzlari qadimgi turkiy yozma manbalarda uchramaydi.Mahmud Qoshgʻariy asarida armut - nashvati,olmurut shaklida keladi.Alisher Navoiy asarlarida:
Shirada zardolu etib hal,
Yoʻq qadu amrud kaduyi asal.
(Hayrat ul-abror, 214)

Ma'nosi
-------

Amrud,murud soʻzlari bir asosdan boʻlib,muroʻd sozi arab tilidan fors-tojik tiliga oʻzlashgan.Keyinchalik bu soʻz asosida yana shu mevani atovchi almurud,amrud so'zi yasalgan.Ol(al-) qizil,sargʻish qizil,olov rangi degan ma'noda boʻlib,murut(hozirgi tojik,afgʻon,eron va hind tillarida) nok, nashvati degan ma'nolardadir.

Morfemik boʻlinishi
-------------------

Bu soʻz shu shaklida hozirgi zamon oʻzbek (va hozirgi tojik,eron,afgʻon,hind tillarida) tarkibiy qismlarga boʻlinmaydi,bir yaxlit tub oʻzak sanaladi.Aslida esa, bu soʻz al+murut; ol+murut; al+murud; shaklida ikki qismdan iborat bo'lgan:

Shakllari
---------

Amrud,armot soʻzlarining qaysi biri birlamchiligi,ularning oldin qoʻllanilganligi manbalarda tasdiqlanmaydi.XI asrda armut,XV asrda amrud tarzida qoʻllanilishi armut soʻzining manba,asosligini korasatmaydi.Ularning birlamchisi amrud soʻzi boʻlib,uning ham asosi almurud soʻzidir.V.V.Radlov bu so'zning forscha ekanligini qayd etib, armud,armad,armut shakllarini beradi.

Qoʻllanilishi
-------------

Tekshirilayotgan amrud,murud soʻzlari bir mevani emas, balki bir jinsga kiruvchi mevalarni farqlashda qoʻllanilgan boʻlishi kerak.Chunki murudlar turiga kiruvchi mevalar nashvati - noshpotti,nok,murud-murut,kadimurut,al(u)murut,ol(u)mur(u)t kabi tur va qoʻllanuvchi soz varyantlari bor.

Qadimgi va hozirgi zamon manbalarida
------------------------------------

"Boburnoma"da amrud,Zamaxshariy lugʻatida amrud kabi qoʻllanadi.Hozirgi turkiy tillarda:ozarbayjon tilida armid ,uygʻur tilida amut,almurut,qirgʻiz tilida almurut,qozoq tilida almurt,nek,qoʻmiq tilida ,eroniy tillarda: tojik tilida murod,nok,amrud,fors tilida esa shu meva boshqa belgisi bilan golabi, afgʻon tilida nak,mamasey,kurd tilida hurmê kabi shakllarda uchraydi.

Manbalar
--------


1. ↑  Vafoyev, Bahrom*. Meva nomlari*, "FAN" nashriyoti, Toshkent, 1991 — 16-18 bet. ISBN 5 - 648 - 01251 -9.
**Etilenglikol**, 1,2 etandiol, HOCH2-CH2OH — 2 atomli oddiy spirt; rangsiz, hidsiz, shirin taʼmli qovushqoq gigroskopik suyuqlik. Suyuqlanish temperaturasi —12,7°, qaynash temperaturasi 197,° 6°, zichligi 1108,8kg/m3. Suv, spirt, atseton, glitserinda yaxshi eriydi, benzol, toluol, dietil efir, uglerod tetraxloridda oz eriydi. 20% li suvdagi eritmasi —8° da, 40% li eritmasi —24° da, 66,7% li eritmasi —75° da, 80% di eritmasi — 47° da, 90% li eritmasi — 29° da muzlaydi.

**Etilenglikol** glikollarning barcha xossalarini namoyon qiladi. Ishqoriy metallar va ishqorlar bilan glikolyatlar, organik kislotalar va ularning angidridlari bilan 1 va 2 almashingan murakkab efirlar, degidratlanganda atsetaldegid (2pS12ishtirokida), dietilenglikol (№ON ishtirokida) yoki dioksan (N2804ishtirokida qizdirilganda), etilenoksid bilan polietilenglikollar H(OCH2CH2)pOH hosil qiladi.

Sanotda **Etilenglikol** etilenoksidni gidratlab olinadi. **Etilenglikol**ning suv bilan aralashmasi antifriz sifatida ishlatiladi. Plastmassalar, sunʼiy tola ishlab chiqarishda toʻqimachilik, atirupa, tamaki sanoatida qoʻllanadi.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Tashqi havolalar Buni Vikimaʼlumotlarda tahrirlash | 
* GND: 4124872-7
* LCCN: sh98000445
* NKC: ph194795

 |

  


|  |  |
| --- | --- |
| Kimyo | *Kimyoga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
Oqsilning birlamchi strukturasi. Tortburchak ichida peptid bog' korsatilgan.
**Oqsilning birlamchi strukturasi** (ingliz. Protein primary structure) - oqsilning peptid zanjiridagi aminokislotalar qoldiqlari ketma-ketligi asosida paydo bo'ladigan struktura. Oqsillarning birlamchi strukturasi DNKda yozilgan genetik ma'lumot asosida quriladi. Ilk bora "oqsilning birlamchi strukturasi" degan atamani Lennerstrem-Lang 1951 yilda ishlatgan. Oqsilning birlamchi strukturasi aminokislotalar qoldiklari orasidagi peptid bog'lar yordamida hosil bo'ladi.

"Oqsilning birlamchi strukturasi" va "aminokislotalar ketma-ketligi" atamalar o'zaro teng. Ko'p holatlarda "birlamchi ketma-ketlik" degan atama ham ishlatiladi, ammo bu xatolik deb xisoblanadi, chunki ikkilamchi yoki uchlamchi ketma-ketlik mavjud emas.

Oqsilning birlamchi strukturasini N'-uchidan C'-uchiga qarab yozilashi tog'ri deb qabul qilingan.Oqsilning ikkilamchi strukturasi birinchi strukturasidan deyarli farq qilmaydi

Adabiyotlar
-----------

* Aльбертс Б. и др. Молекулярная биология клетки в 3 томах. Т1. 2015
* Murray RF, Harper HW, Granner DK, Mayes PA, Rodwell VW (2006). Harper's Illustrated Biochemistry. New York: Lange Medical Books/McGraw-Hill. ISBN 978-0-07-146197-9.

Havolalar
---------

* NCBI aminokislotalar ketma-ketliglari arxivi
**Amudaryo qishlogʻi** – Xorazm viloyati Xonqa tumanidagi 10 ta qishloq fuqarolar yigʻinidan biri hisoblanadi. Amudaryo qishlogʻining umumiy yer maydoni 6160 km.kv tashkil etadi. Qishloqda yashovchi aholining umumiy soni 5200 dan ortiq. Amudaryo qishlogʻi bir qancha millatlarni birlashtiradi. Amudaryo qishlogʻida o'zbeklardan tashqari koreyslar va boshqa millat vakillari ham istiqomat qiladi. Koreyslarning foizi Amudaryo qishlogʻida yashovchi umumiy aholining 15 foizini tashkil etadi. Qishloqda yashovchi oʻzbeklar umumiy aholining 84 foizini boshqa millat vakillari 1 foizni tashkil etadi.

Tarixi
------

Avvallari qishloq yerlari toʻkayzor va qamishzor boʻlgani uchun aholi uni Moshtoʻqay deb atagan. 1960-yillarda bu yerlar oʻzlashtirila boshlandi va 1964-yilda sholichilikka asoslangan Al-Xorazmiy nomidagi xoʻjalik tashkil etildi va qishloqqa Amudaryo nomi berildi. Qishloq Amudaryo daryosining yaqinida joylashganligi uchun Amudaryo qishlogʻi nomini oladi.

Joylashuvi
----------

Amudaryo qishlogʻining sharq tomonidagi ozgina yerlari Bog'ot tumani bilan kesishgan boʻlsa gʻarb tarafda Namuna qishlogʻi bilan shimolda Amudaryoga tutashgan va janubda Shovot kanali bilan chegaradosh hisoblanadi.

Xoʻjaligi
---------

Amudaryo qishlogʻida sholichilikni rivojlanishida koreyslarning hissasi katta. Bulardan Kim Nikolay Vasilevich yaqqol ajralib turadi. U fidokorona mehnatlari uchun „Sovet Mehnat Qahramoni" unoviga sazavor boʻlgan va bu yerdagi sholichilik savxozini boshqargan.

Infratuzilma obyektlari
-----------------------

Amudaryo qishlogʻida 10 da ortiq savdo majmualari, 1 ta shifoxona, 1 ta kollej, 2 ta maktab va yana shuncha maktabgacha taʼlim muassasasi faoliyat yuritadi. Qishloqda al-Xorazmiy haykali va alloma nomidagi muzey ham bor.

Manbalar
--------

1. ↑
2. 1 2  Xonqa tarixi. Komiljon Nurjonov. Mamalakat Jumaniyozova. Urganch. 2015.
Hufflepuff-bg

Hafflpuff (ing. „Hufflepuff") – Hogwarts afsungarlik va sehrgarlik maktabining 4 ta fakultetlaridan (Slizerin, Griffindor, Hafflpuff, Reyvenklo) biri. Bu fakultet talabalarining boshqa talabalardan farqli jihatlari: mehnatsevarlik, sodiqlik va halollik. Ramzi – boʻrsiq, ranglari – sariq va qora. Dekan – o’tshunoslik fani oʻqituvchisi Pomona Spraut. Fakultet arvohi – Semiz Rohib. Asoschi – Helga Hafflpuff (orig. – Helga Hufflepuff). J. K. Roulingning soʻzlariga koʻra Hafflpuff tuproq unsuriga toʻgʻri keladi.

Fakultet ranglariFakultet ramzi

Fakultet mehmonxonasi
---------------------

Fakultet mehmonxonasi maktabning birinchi qavatida joylashgan. U yerga Hogwarts oshxonasiga eltuvchi yoʻlakdan oʻtib borish mumkin. Yoʻlakdaagi katta natyurmort yonida katta bochkalar taxlangan. Ikkinchi qatorning oʻrtasida, pastdan ikkinchi bochkani aniq ritm asosida taqqillatilsa, u ochiladi va mehmonxonaga eltuvchi yoʻlak paydo boʻladi. Himoya chorasi sifatida, boshqa fakultet talabalarini kiritmaslik maqsadida, boshqa bochka taqqillatilsa, yoki ritm asosida taqqillatilmasa, qoidani buzgan talabaning ustiga sirka quyib yuboriladi.

Mehmonxona boʻrsiq inini eslatuvchi, shinam va past shiftli boʻladi. Xona asalarisifat – sariq-qora uslubda bezatilgan, bundan tashqari, xonadagi stollar va yotoqxonalarning yumaloq eshiklari asal rangidagi, sayqallangan yogʻoch ishlatilgan.
Yogʻoch (raqsga tushayotgan boʻrsiqlar surati oʻyib chizilgan) kaminning yuqorisida ilingan portret Helga Hafflpuffni aks ettiradi.
Qasrning pastki qismida joylashgan, yer bilan deyarli bir tekislikdagi oynalar tashqaridagi oʻtlar va moychechaklarning yoqimli koʻrinishini taqdim etadi. Bunday past oynalarga qaramasdan, mehmonxona doim quyosh nuriga toʻlib turadi.

Rouling fakultet haqida
-----------------------

*"Men kitoblar seriyasini chiqarishni rejalashtirayotganimda, Garri Potter Hogwartsda boʻlgan vaqtida, har bir fakultet mehmonxonalariga kirib koʻrishini kutgan edim. Keyinchalik esa, tushunib yetdimki, Hafflpuff xonasiga kirish uchun aytarli sabab yoʻq edi. Nima boʻlishidan qatʼI nazar, xona baribir men uchun, qolgan uchtasidek real edi va men Hafflpuff talabalari darsdan keyin oshxona tomonga shoshib ketishayotganlarida, aynan qayerga ketayotganini har doim bilar edim".*

Qiziq faktlar
-------------

Hafflpuff mehmonxonasining koʻrinishi seriyadagi hech bir kitob va filmda tasvirlanmagan. Lekin, keyinchalik, Pottermore (hozirgi nomi – *"Wizarding World"*) saytida xonaning *"Hafflpuff talabalarining qarorgohi"* nomi bilan birinchi illyustratsiyalari nashr etilgan.

Koʻrinishlar
------------

* Garri Potter va Alanga Kubogi (faqat aytib oʻtilgan)
* Garri Potter va Ajal Tuhfalari (faqat aytib oʻtilgan)
* LEGO Garri Potter: 1-4 yosh (birinchi koʻrinish)
* Pottermore (Wizarding World)
* Harry Potter: Hogwarts Mystery
* Hogwarts Legacy (2023)

Manbalar
--------

1. 1 2  „The Leaky Cauldron and Mugglenet interview Joanne Kathleen Rowling: Part Three". *Accio Quote!*. 2011-yil 22-aprelda asl nusxadan arxivlangan. Qaraldi: 14-sentabr 2023-yil.
**Yulduz Turdiyeva** (oʻzbek:Yulduz Turdiyeva) — oʻzbek xonandasi. Oʻzbekistonda xizmat koʻrsatgan artist.

Hayoti
------

Yulduz Turdiyeva 1985-yil 10-avgustda Buxoro viloyatida tugʻilgan. 2008-yilda Oʻzbekiston davlat konservatoriyasini tamomlagan. 2007-yilda turmush qurgan, hozir uchta farzandi bor. 2010-yilda „Nihol" mukofotini qoʻlga kiritgan xonandaning ilk musiqiy albomi 2011-yilda chiqdi. Bundan tashqari, 2004-yilda Yalta shahrida oʻtkazilgan „Beshinchi Xalqaro yoshlar festivali"da „Eng yaxshi vokalchi" mukofotiga sazovor boʻldi. 2009-yilda Ozarbayjonda boʻlib oʻtgan Xalqaro mug‘om festivalida qatnashdi. Shuningdek u Oʻzbekistonda xizmat koʻrsatgan artist unvoniga ham ega.

Faoliyati
---------

2009-yilda u Xalqaro mug‘om festivalida Qorabag shikastasi, ozarbayjoncha mug‘omni ijro etib ushbu tanlovda birinchi o‘rinni egalladi.

Havolalar
---------

* Yulduz Turdiyeva Spotify

Manbalar
--------

1. ↑  „O'zbekistonda xizmat ko'rsatgan artistlar ro'yxati". *data.egov.uz*.
2. 1 2  „Yulduz Turdiyevaning biografiyasi". *www.zamanproduction.com*. 2019-yil 11-dekabrda asl nusxadan arxivlangan. Qaraldi: 2014-yil 5-avgust.
3. ↑  *Valiyeva, Narmina* „Mugham unites nations". *www.regionplus.az*. Qaraldi: 2014-yil 5-avgust.
4. ↑  „Mugam, opera and jazz". *news.az*. Qaraldi: 2024-yil 27-yanvar.
**Oripov Mulla Uvays** — 1899-yili Uchqo‘rg‘on rayoni Qayqi qishlog‘ida tug‘ilgan, o‘zbek, ruhoniy oiladan, 1930-yili kooperativ mulkni o‘zlashtirgani uchun 2 yilga qamalgan. Jazoni o‘tab kelgan, hibsga olinganida Qayqi tayyorlov punktida ishlayotgandi. Ruhoniylarning aksilinqilobiy guruhiga kirib olib, ruhoniylarning nolegal aksilinqilobiy yig‘inlarida sovet hokimiyatiga 
qarshi kurash metodlari masalalari muhokama qilinganda ishtirok etgan, diniy kitoblarga aksilinqilobiy tus bergan, tez orada sovet hokimiyatini qulashi va O‘zbekistonda "Musulmonobod" 
yaratilishi haqida gaplar tarqatgan, arab imlosida bitilgan aksilinqilobiy murojaatnomalar saqlagan, barcha musulmon davlatlarning birlashishiga da’vat etuvchi murojaatnomalar olib turgan, ularning nusxalarini Ukrainaga surgun qilingan, o‘zbek 
quloqlari yashayotgan maxsus posyolkalarga maxsus aloqa yo‘li bilan yuborib, ularni sabr qilishiga, tez orada yana eskicha yashash vaqti 
keladi deb chaqirganlikda, hibsga olingan paytda o‘shanday murojaatnoma qo‘lga olingani uchun ayblangan.

Manbalar
--------

1. ↑  Rustam Shamsidinov*. Qatag‘on qurbonlari*. Sharq nashriyoti, 2007-yil — 409 bet. ISBN ISBN 978-9943-00-240-1.
2. ↑  *Shahidlar xotirasi, Surgun*. G‘ofur G‘ulom nomidagi nashriyot, 2000-yil. ISBN ISBN 5-635-01865-3.
**Yuliya Sergeevna Grichenko** (1990-yil 10-mart, Bataysk) — rossiyalik futbolchi, „Zenit" va Rossiya terma jamoasi darvozaboni. Rossiya xalqaro sport ustasi (2016).

Faoliyati
---------

### Klubi

Krasnodar shahridagi SDYUSSHOR № 9 maktab oʻquvchisi. Birinchi murabbiylar: Tatyana Zaitseva va Natalya Dygay.2007-yildan beri u Kubanochka yoshlar jamoasida, 2010-yildan beri asosiy jamoada oʻynadi. U Rossiya chempionatining birinchi divizionida bir marta gʻalaba qozongan va ikki marta Rossiya kubogi finaliga chiqqan. 2016-yilgi mavsumda u Moskva yaqinidagi „Rossiyanka" jamoasida oʻynadi va u yerda butun chempionatda 3 ta gol oʻtkazib yubordi va barchasini penaltidan oʻtkazib yubordi.U oltin medallar sohibiga aylandi. 2017-yilda baʼzi futbolchilar ayollar TsSKAga, jumladan Yuliyaga oʻtishdi. Oʻsha mavsumda u jamoa bilan mamlakat kubogini qoʻlga kiritdi.

2018-yilda Moskvaning „Lokomotiv" klubi tiklandi, u yerda 2018-yilgi mavsumda u asosiy darvozabon boʻlgan. 2019-yilda u asosiy tarkibda 4 ta oʻyin oʻtkazdi. U 2019-yilgi Rossiya chempionatining kumush medali sohibiga aylandi.

2020-yilda u yangi tashkil etilgan „Zenit"ga (Sankt-Peterburg) koʻchib oʻtdi, u klub tarkibiga kirdi.2021-yilda u liganing barcha 27 oʻyinini almashtirmasdan oʻtkazdi va bronza medali sohibiga aylandi.

### Terma jamoada

Yuliya terma jamoaga ilk chaqiruvni 2011/2012 mavsumida oldi. U oʻzining birinchi rasmiy oʻyinini 2013-yil 22-iyunda Ukrainaga qarshi oʻtkazdi va 11-daqiqada yelkasidan jarohat olgan Elvira Toduani almashtirdi va „nolga" oʻynadi. Yuliya 2013-yilgi Yevropa chempionatida milliy terma jamoada Kubanochkaning yagona oʻyinchisi edi, lekin birorta ham oʻyin oʻtkazmadi. 2013-yil 21-sentabrda Kottbusda Jahon chempionatiga saralash doirasida u Germaniya terma jamoasidan toʻqqizta gol oʻtkazib yubordi. Bu magʻlubiyat terma jamoa tarixidagi eng yirik magʻlubiyat boʻldi.

Grichenko, shuningdek,2015-yilgi Universiadada Rossiya terma jamoasida oʻynagan va kumush medallarni qoʻlga kiritgan. Universiadadagi debyut Janubiy Koreyaga qarshi oʻyinda boʻlib oʻtdi: Rossiya 8:0 hisobida gʻalaba qozondi va Grichenko oʻsha uchrashuvda deyarli oʻyinga kirmadi.

Manbalar
--------

1. ↑  „Наградной приказ на сайте Министерства спорта РФ". 14-oktabr 2019-yilda asl nusxadan arxivlangan. Qaraldi: 28-mart 2020-yil.
2. ↑  Nashi v sbornoy![*sayt ishlamaydi*]Andoza:Недоступная ссылка(rus.)
3. ↑  Yuliya Grichenko otpravitsya na Yevro-2013[*sayt ishlamaydi*]Andoza:Недоступная ссылка(rus.)

Havolalar
---------

* „Kubanochki" saytidagi profil (Wayback Machine saytida 2016-03-04 sanasida arxivlangan) (rus. )
* Rossiyanka veb-saytidagi profil (rus. )
* Rossiya futbol ittifoqi saytidagi profil (rus. )
**Hujriviy** — (XI asr) ilk soʻfiylik tarixchisi. Toʻliq ismi Abulhasan Ali ibn Usmon Raznaviy Jullabiy.

Hayoti va faoliyati
-------------------

Hujriviy fors tilida soʻfiylikka doir birinchi mumtoz asar muallifi. Unda soʻfiylik tarixi va mohiyati, soʻfiylar dunyoqarashi va amaliyoti izchil tarzda bayon etilgan. u Hujvir(Gʻaznadagi mahalla)da taqvodor oilada tavallud topgan. Hanafiy mazhabidagi sunniy H.Junayd (vafoti 910-yil) soʻfiylik maktabining izchil tarafdori boʻlgan. Hayotining koʻp qismini safarda oʻtkazib, Fargʻonadan Huzistongacha, Hindistondan Suriyagacha boʻlgan mamlakatlarni kezgan. Hayotining soʻnggi damlari Lohurda kechgan.

Asarlari
--------

Hujriviy oʻnlab asarlar yozgan. Lohurda bizgacha yetib kelgan yagona asari „Kashfu-l-mahjub li abrori-l-qulub"ni yozgan. Asar 2 qismdan iborat. Birinchi — kirish qismi 14 bobdan tashkil topib, unda soʻfiylikdagi ixtiyoriy qashshoqlik va ruhiy poklik masalalari tahlil etilgan, 74 soʻfiy-shayxlar tarjimayi hollari keltirilgan, 2 asosiy — gʻarbiy va sharqiy oqim borligi qayd etilgan, shuningdek, soʻfiylikdagi 12 „maktab" yoki mazhab taʼlimotlari tahlil qilinib, shundan „10tasi maʼqul topilib, 2tasi esa rad etilgan".

Ikkinchi qism, asosan, javoblardan iborat boʻlib, „Kashfu-l-hijob" deb nomlangan 11 qismdan iborat. Unda falsafiy qoidalar, soʻfiylikdagi taʼlimotlar va amaliyot, ularni shariat normalariga mos kelishi, soʻfiylar orasida qabul qilingan texnik terminlar va boshqalar koʻrilgan. Asar keyingi davrlarda fors tilida bitilgan soʻfiylikka doir asarlarga katta taʼsir koʻrsatgan.

Adabiyotlar
-----------

«Islom ensiklopediyasi» 315-bet.

Manbalar
--------

1. ↑  *Oʻrta asr sharq allomalari va mutafakkirlarining tarixiy-falsafiy merosi ensiklopediyasi*. «Imom Buxoriy xalqaro markazi» [2016] — 530—531 bet.
Universitetning akademik anʼanalari 1724-yilda tashkil etilgan mahalliy fuqarolar uchun Edo-davr maktabi boʻlgan Kaitokudō (yaponcha: *懐徳堂*?) 1838-yilda Ogata Koan tomonidan asos solingan Samuraylar uchun *Rangaku* maktabi boʻlgan Tekijuku (yaponcha: *適塾*?) (yánjàn)ga borib taqaladi.Universitetning gumanitar fanlar dasturlari ruhi Kaytokudo tarixi bilan chambarchas bog'liq deb ishoniladi,tabiiy va amaliy fanlar esa Tekijuku an'analariga asoslanadi. Osaka universiteti o'zining zamonaviy kelib chiqishini 1869-yilda Osaka shahrining markazida Osaka **prefekturasi tibbiyot maktabining** tashkil etilishidan izlaydi. Keyinchalik maktab 1919-yilda Universitet farmoni (Imperator farmoni № 388) bilan universitet maqomiga ega **Osaka prefekturasi tibbiyot kolleji** etib tayinlangan.Tibbiyot kolleji 1931-yilda **Osaka Imperial Universitetini** tashkil qilish uchun yangi tashkil etilgan Fan kolleji bilan birlashtirildi.Osaka Imperator universiteti Yaponiyadagi oltinchi imperator universiteti edi.Ikki yil o'tgach,**Osaka texnik kolleji** muhandislik maktabini tashkil qilish uchun birlashtirildi.1947-yilda butun universitet Osaka universiteti deb o'zgartirildi.

OAV
---

* Handai Post - talabalar gazetasi
* (yaponcha) Handai Walker - talabalar gazetasi

Eslatmalar va havolalar
-----------------------

1. ↑  „History of the University".  Osaka University. Qaraldi: 2008-yil 8-fevral.

Havolalar
---------

|  |  |
| --- | --- |
|  | Vikiomborda ***Osaka universiteti*** haqida turkum mavjud |

* (English) Rasmiy sayti
Xum (italyancha. "Colmo"; nemischa. "Cholm:) — aholi punkti, maʼmuriy jihatdan Xorvatiya, Istriyaning markaziy qismidagi Buzet shahrida joylashgan.

Tarixi
------

Uning g'arbiy tomonida shahar devorlar bilan o'ralgan, qolgan tomonlarida esa mudofaa devorlariga uylar qurilgan. U haqida ma'lumotlar dastlab 1102 - yildagi ba'zi hujjatlarda ko'rinish bergan, o'sha paytda bu aholi punkti Cholm deb atalgan. Bu nom esa Italiyaning Kolmo nomidan kelib chiqqan.

Shahardagi klassik fasadli Maryam Assopsiyasi cherkovi 1802 yilda mahalliy usta Yuraj Grjinich tomonidan qurilgan eski cherkov o'rnida qurilgan.

Mahalliy aholining glagolitning shakllanish davrida (12-asrning ikkinchi yarmi) yozilgan "Xum glagolit devori yozuvlari" ("Hum Glagolitic wall writings") saqlanib qolgan va ular o'rta asrlarda Xorvatiya glagolit adabiy madaniyatining eng qadimgi namunalaridan biridir.

XV-asrlarda Avliyo Jeronim tomonidan shahar qayta jonlantirildi va rangbaranglashtiridi. XVII asrda Xum Venetsiya nazorati ostida bo'lgandan so'ng, mudofaa devorlari tiklandi, ikkita minora, qo'sh shahar eshiklari, shahar lojasi va boshqa ma'muriy binolar qurildi.

Tarix davomida Xum ko'pincha mojarolar, o'g'irliklar va urushlardam azob chekardi. Uning istehkom tizimi tez-tez buzilib, qayta tiklangan. Shaharning bugungi qiyofasi 19-asrda Sankt-Peter va Pavlus cherkovi qurilganidan so'ng paydo bo'ldi.

Demografiyasi
-------------

2021 - yilgi ma'lumotlarga ko'ra Hum aholi punktining umumiy aholisi 52 tani tashkil qilgan. Bundan 10 yil oldin, ya'ni 2011 - yilda uning umumiy aholisi 30 ta edi.

* Maryam Assopsiyasi cherkoviMaryam Assopsiyasi cherkovi
* Humdagi uylarHumdagi uylar
* Qishloqning ko'chalariQishloqning ko'chalari
* Hum temir yo'l stantsiyasiHum temir yo'l stantsiyasi
* Hum qo'ng'iroq minorasiHum qo'ng'iroq minorasi

Manbasi
-------


1. ↑  „Istrapedia" (2023-yil 11-iyun). 2023-yil 11-iyunda asl nusxadan arxivlangan. Qaraldi: 2023-yil 11-iyun.
**Ostonabobo** – Xorazm viloyati yangiariq tumani Ostonabobo qishlogʻida joylashgan. Yodgorlikning umumiy maydoni 2 gektarni tashkil etadi. Ostonabobo haqida Yahyo Gʻulomovning „Xorazmning sugʻorilish tarixi" kitobida qisqacha toʻxtalib oʻtilgan.. Ostonabobo yodgorligi markazida Shayx Muxtor Vali maqbarasi va uning yonida katta va kichik masjid bor. Ostonabobo yodgorligi XIII asrning oxiri XIV asrga taalluuqli.

Tuzilishi
---------

Yodgorlikning devorlari pishgan gʻishtdan qurilgan boʻlib koʻp xonali maqbara majmuasi sifatida tashkil etilgan. Maqbara zalining shimoli va janubidagi burchaklarida kichkina kirish joylari mavjud.

Oʻrganilish tarixi
------------------

1974-yilda manzilgohdan sariq tusdagi koʻzalar va sirlangan idishlarning boʻlaklar topilgan. Topilgan sopol idishlar manzilgohda IX-XI asrlarda hayot mavjudligini koʻrsatadi.

Manbalar
--------

1. 1 2  QADIMIY XORAZM QALALARI VA ULARDAGI ARXEOLOGIK TADQIQOTLAR.Razzoqberdi Abdirimov, Umid Bekmuhammad. Xiva.2021
2. ↑  Xorazmning sugʻorilish tarixi. Yahyo Gʻulomov. Toshkent.1960.
**Sumalak** — Markaziy Osiyo hamda boshqa turkiy va forsiy xalqlar tomonidan Navroʻz bayrami kunlari pishiriladigan shirin taom turi. Asosan, bugʻdoyning yosh novdalari, un, yogʻlardan tayyorlanadi. Shuningdek, baʼzi milliy anʼanalarga koʻra, tosh yoki yongʻoq ham solib pishiriladi. Hamda 1 sutka mobaynida pishiriladi.

**Sumalak** — taom turi. Servitamin, xushxoʻr va tansiq taom. Tayyorlash usuli: jaydari qizil, qayroqi bugʻdoy tozalanib, sovuq suv bilan yuviladi. Zanglamaydigan idishga solinib, uch kun ivitib qoʻyiladi. Bugʻdoy nish urgach, toza taxta (teshikchalar ochilgan faner) ustiga 1 — 1,5 sm qalinligida yorugʻroq, lekin quyosh nuri tushmaydigan joyga taxtaga yoyiladi va qar kuni ertalab suv sepib turiladi. Bugʻdoy maysasi (koʻk)igna boʻyi boʻlganda (3—4 kundan soʻng) uni boʻlaklarga boʻlib, taxtadan ajratib olinadi. Koʻk qiymalanadi yoki oʻgʻirda tuyiladi va ustidan suv quyib aralashtiriladi, sharbati dokada suziladi. Shu tarika uch marta sharbat olinib, alohida idishlarda saqlanadi, 0,5 kg undirilgan bugʻdoy uchun 2 kg bugʻdoy uni, 1 kg paxta yogʻi kerak. Qozonda paxta yogʻi dogʻlanib sovitiladi. Yoqqa un va birinchi suzilgan sharbat aralashtiriladi va baland olovda kaynatiladi.

Soʻngra ikkinchi suzilgan sharbat quyiladi, bu ham qaynagach, uchinchi suzilgan sharbat quyilib, baland olovda qaynatish davom ettiriladi. Tagiga olmasligi uchun krzonga yongʻokdek keladigan 15—20 ta silliq toshchalar va 10—12 dona yongʻoq yuvib solinadi va yogʻoch kurakcha bilan betoʻxtov kovlab turiladi. S. 10—12 soat qaynatiladi. Tayyor S.ning rangi och jigarrang, quyuq ataladek, mazasi shirin boʻladi. S. yetilgach, krzonning olovi olinib, 5—6 soat dimlab qoʻyiladi.

S. qadimdan, ayrim maʼlumotlarga koʻra 3000-yildan beri, bahorni kutib olish, dehqonchilik ishlarining boshlanishi arafasida, Navroʻzaa. tayyorlab kelinadi. 20-asrning 90yillaridan boshlab S. pishirish Navroʻz bayramida, ayniqsa, ayollar oʻrtasida katta tantana bilan oʻtadi.

Yana qarang
-----------

* Navroʻz

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Oleksandr Yevgenovich Polojinskiy** (1972 yil 28-mayda tug'ilgan) - ukrainalik qo'shiqchi va boshlovchi, Tartak musiqiy guruhining yetakchi solisti va Radio NV boshlovchisi. Keyinchalik Ukraina Qurolli Kuchlarining 47-mexanizatsiyalashgan brigadasida harbiy xizmatchi bo'lgan.

Yoshligi va ta'limi
-------------------

1972-yil 28-mayda Ukrainaning Lutsk shahrida tug'ilgan. Polojinskiy bolaligida qo'shiq aytishni boshlagan va bayramona ertaklarda chiqish qilgan. Lutskdagi 15-sonli maktabda sakkizinchi sinfni tugatgach, Lvov harbiy maktab-internatiga o'qishga kirgan. Iqtisodiyot bo'yicha o'qishni davom ettirish uchun Lutsk Milliy Texnika Universitetining Iqtisodiyot fakultetida o'qigan.

Siyosiy pozitsiyasi
-------------------

 Polojinskiyning Zashkiv festivalidagi 2011-yilgi chiqishi
Polojinsky Svidovets tog' tizmasini saqlab qolish tarafdori va rivojlanish takliflariga qarshi kampaniyalarni qo'llab-quvvatlagan. 2018-yilning may oyida Rossiyada hibsga olingan ukrainalik kinorejissyor Oleg Sentsovga birdamlik bildirish maqsadida videomurojaat qilgan. Facebookda mustaqil bo‘lishni xohlashini aytib, 2020-yilda Lutsk merligiga nomzodini qo‘yishi haqidagi OAV taxminlariga qaramay, jurnalistlardan asl manbalardan olingan ma’lumotlarni tasdiqlashni so‘ragan.

Shaxsiy hayoti
--------------

Otasi uy hayvonlari do'konini menejer sifatida boshqargan. Polojnskiy bo'sh vaqtlarida, masalan, futbol va snoubordda faol dam olishni yaxshi ko'radi. Lutskda yashaydi, Kiyevda kvartirasi bor va yolg'iz. Uning sevimli guruhlari: Tartak, Papa Roach va Bush. Paulo Koeloning "Alkimyogar" romani eng katta taassurot qoldirgan asari. Shuningdek , Vyacheslav Lipinskiyni Ukraina tarixidagi eng muhim shaxslardan biri deb biladi.

Mukofotlari
-----------

2013-yilda Vasil Stus mukofoti sovrindori. 2020-yilda Polojinskiyga prezident Vladimir Zelenskiy musiqachi Andriy Antonenko, shifokor Yuliya Kuzmenko va hamshira Yana Duxarni (jurnalist Pavel Sheremetni o‘ldirishda ayblanayotgan) taqdirlashi kerakligini aytib, III darajali "Buyuk xizmatlari uchun" ordenini berishdan bosh tortgan.

Manbalar
--------

1. ↑  „Сашко Положинський розповів, чому не стане офіцером" (ru). *ua.korrespondent.net*. Qaraldi: 2024-yil 11-mart.
2. 1 2 3 4  „Polozhynskyi Oleksandr Evgenovich - Ukrainian Musical World" (en-GB). Qaraldi: 2024-yil 11-mart.
3. 1 2  *ukrainer.net.* „Lutsk as seen by Oleksandr Polozhynskyi • Ukraїner". *Ukraїner* (2019-yil 28-oktyabr). Qaraldi: 2024-yil 11-mart.
4. ↑  „Руслана, Вакарчук і Положинський удостоєні премії ім. Василя Стуса" (uk). *Зеркало недели | Дзеркало тижня | Mirror Weekly*. Qaraldi: 2024-yil 11-mart.
5. ↑  *Замок.* „Положинський відмовився від "нагороди Зеленського" — Високий Замок" (uk-ua). *wz.lviv.ua* (2020-yil 24-avgust). Qaraldi: 2024-yil 11-mart.
**Husaynxon qori Yahyoxon oʻgʻli** (Husayn Buxoriy) 1981-yilda Andijon shahrida tavallud topgan.

Tahsil
------

Ilk diniy taʼlimni otasi Yahyoxon qoridan oʻrganib, 13 yoshida Qurʼoni Karimni toʻliq yod olgan. 2008-2012 yillarda Imom Buxoriy nomidagi Toshkent Islom institutida tahsil olgan. 2008-2015 yillar davomida fazilatli shayx Muhammad Sodiq Muhammad Yusuf hazratlaridan taʼlim olib, bir necha ijozalar olgan. 2016-yili Toshkent davlat sharqshunoslik institutining tarix fakultetini bitirgan. Hozirda Misr Arab Respublikasida tahsil olmoqda.

Yutuqlari
---------

2003-yili Eron Islom Respublikasida boʻlib oʻtgan xalqaro Qurʼon musobaqasida qatnashib, yurtimiz shaʼnini himoya qilgan. Oʻzbekiston Musulmonlari idorasi tomonidan oʻtkazilgan 20-Qurʼon musobaqasining Respublika bosqichida faxrli birinchi oʻrinni olgan.

Faoliyat
--------

* Shayx Muhammad Sodiq Muhammad yusuf boshchiligidagi «Oltin silsila» hadislar toʻplami tahririyatining aʼzosi.
* Islom.uz portalining ilmiy kengash aʼzosi.
* Quran.uz saytining ilmiy rahbarlaridan biri.
* Husaynxon qori akasi Hasanxon qori bilan hammualliflikda «Navoiydan chu topqaylar navoe» kitobini nashrga tayyorlagan.
* Husaynxon qori koʻp yillar yurtimiz masjidlarida taroveh namozlarida Qurʼoni Karimni xatm qilgan.

1. ↑  „«Oltin silsila – Sahihul Buxoriy» toʻliq toʻplami (8 juz)".
**Otaturk koʻprigi** yoki ilgari **Unkapani koʻprigi** tarixiy yarim orolni Istanbulning Beyoğlu tomoniga bogʻlaydigan koʻprikdir. U Fotih tumanining Unkapani Küçükpazar tumani bilan Beyogʻlu tumanining Azapkapi tumanlarini bogʻlaydi. Aksaray tumanidan boshlanib, Unkapaniga kelgan Otaturk bulvarining davomi.

Sana
----

Unkapani koʻprigi birinchi marta 1836-yilda, oʻttizinchi Usmonli sultoni Ikkinchi Mahmut hukmronligi davrida, keyingi monarxning onasi va Ikkinchi Mahmutning rafiqasi Bezmialem Valide Sulton tomonidan barcha yogʻoch materiallardan foydalangan holda qurilgan.

Bundandan farqli oʻlaroq, koʻprikdan oʻtish uchun pul talab qilinmaganligi sababli, xalq uni „Hayratiye koʻprigi" deb atashgan. Tuman nuqtai nazaridan yana bir nom *yahudiy koʻprigi* edi

Oltin shoxda quriladigan va 2018-yilda yakunlanishi rejalashtirilgan quvur oʻtish loyihasidan soʻng koʻprik olib tashlanishi maʼlum qilindi Biroq, bu loyiha amalga oshirilmadi.

2021-yilda koʻprikning Unkapani etagidagi kesishma Cibali — Eminönü va T5 tramvay yoʻli oʻrtasidagi yoʻlga toʻsiq boʻlganligi sababli, koʻprikning iqtisodiy muddati tugashi bilan mumkin boʻlgan zilzila paytida vayron boʻlishi mumkin edi. IMM tomonidan Unkapani chorrahasini rekonstruksiya qilish toʻgʻrisida qaror qabul qilindi va 2021-yil 18-mayda boshlangan ishlar tutashuv koʻprigi va ikkita bogʻlovchi shoxobcha 31-iyulda foydalanishga topshirildi. T5 tramvayining tunnel infratuzilmasi, qolgan ikkita bogʻlovchi shoxlari bilan birgalikda muvofiqlashtirildi va 2022 yil 3-sentyabrda foydalanishga topshirildi.

Manba
-----

1. ↑  „Arşivlenmiş kopya". 17 ocak 2014da asl nusxadan arxivlangan. Qaraldi: 17 ocak 2014.
2. ↑  „Haliç'e tüp geçit geliyor". *Milliyet* (28 ocak 2016). 29 ocak 2016da asl nusxadan arxivlangan. Qaraldi: 29 ocak 2016.
3. ↑  „UNKAPANI KAVŞAĞI YENİLENİYOR, TRAMVAY EMİNÖNÜ’NE UZANIYOR". *uym.ibb.gov.tr*. 5 mayıs 2021da asl nusxadan arxivlangan. Qaraldi: 16 haziran 2021.

Havolalar
---------
**Tank** (xitoycha: 坦克; pinyin: *Tǎnkè*, **TANK** sifatida qoʻllanadi) — xitoyning Great Wall Motors kompaniyasiga tegishli boʻlgan avtomobil markasi. Kompaniya shu marka ostida yoʻltanlamas (SUV) avtomobillarini ishlab schiqarishga ixtisoslashgan.

Tarixi
------

Tank shovrumi (Xitoy)
2020-yil dekabr oyida Great Wall Motors kompaniyasi **"Wey"** brendi ostida *"Tank 300"* modelini taqdim etdi. 2021-yil mart oyida esa ushbu brend ostida ishlab chiqariluvchi yoʻltanlamas avtomobillar „*Tank*" mustaqil markasi bilan ishlab chiqarilishini maʼlum qildi. 300 modeli ushbu markaning ilk modeli boʻldi. 2021 -yil boʻlib oʻtgan „Auto Shanghai" koʻrgazmasi doirasida „Tank 700" va „Tank 800" modellari taqdim etildi. 2021-yil avgustida Tank 400, Tank 500 va Tank 600 modellari ham taqdim etildi.

Modellar
--------

Hozirgi
* Tank 300
* Tank 400
* Tank 500

Rejalashtirilgan
* Tank 600
* Tank 700
* Tank 800

Galireya
--------

* Tank 300Tank 300
* Tank 400Tank 400
* Tank 500Tank 500
* Tank 700Tank 700
* Tank 800Tank 800

Yana qarang
-----------

Manbalar
--------

1. ↑  *Nika.* „Great Wall Motor to spin off TANK series into standalone brand" (en). *autonews.gasgoo.com*. Qaraldi: 2021-yil 25-aprel.
2. ↑  *Hu.* „Great Wall TANK 700 is officially unveiled! Power tower over Mercedes-Benz V8" (en). *chinapev.com* (2021-yil 20-aprel). Qaraldi: 2021-yil 25-aprel.
3. ↑  *Hu.* „Great Wall TANK 800 Made Debut in China: Cullinan-like luxury SUV" (en). *chinapev.com* (2021-yil 21-aprel). Qaraldi: 2021-yil 25-aprel.
4. ↑  „2022 Tank 600: GWM's Toyota Prado rival revealed" (en). *CarExpert*. Qaraldi: 2021-yil 29-avgust.

Havolalar
---------

|  |  |
| --- | --- |
|  | Vikiomborda ***Tank (brend)*** haqida turkum mavjud |

* Rasmiy veb-sayt (xitoychada)
**Husni Matlab** (arab. حسن مطلب - maqsadni chiroyli bayon qilish)- mumtoz adabiyotdagi she’riy san’at, ilmi badi’ga oid manbalarda husni talab, baroati talab, husni suol kabi nomlar bilan ham ataladi. Husni Matlabning mohiyati shundan iboratki, shoir shoh yoki mashuqadan o’zi uchun biror narsa talab qiladi, biroq bu talab nozik lutf, nafis va yoqimli so’zlar yordamida bayon etiladi. Ma’lumki, aksar mumtoz shoirlarimiz shohlaru yirik amaldor, boyu boyonlar homiyligida ijod qilganlar, ularning xizmatlarida bo’lganlar. Shu bois, tabiiyki, bot- bot o’zlari yoki xalqning moddiy yo boshqa ehtiyojlarini qondirish uchun homiylardan nimadir so’rashlariga to’g’ri kelgan. Biroq so’rashda ham so’rash bor: ta’ma ilinjida yashirmay so’rash ham, valine’matni iydirish maqsadida hamdu sano o’qish ham, hech bir andishasiz talab qilish ham, o’z insonlik sha’nini yerga urmay so’rash ham mumkin. Masalan; "Muhabbatnoma"da homiysi Muhammadxo’jabekni "Masih anfosliq", "Yusuf Liqo", "Saxovatidan bazm ichra Hotam uyaladigan" deya ta’riflagach, Xorazmiy o’z talabini ochiq bayon etadi:

Ayitsin banda Xorazmiy duolar,

Karamdin har zamon qilg’il atolar. Mazkur bayt bilan Xorazmiyning:

Ey shoh, karam aylar chog’i teng tut yamonu yaxshini,

Kim, mehr nuri teng tomur vayronu obod ustina,- bayti mazmunan bir- biriga yaqin, ikkisida ham so’rov bor. Faqat Ogahiyning talabi nazokat bilan, san’at darajasida bayon etilgan. Ogahiyning shohga ta’rifi Xorazmiy madhidan kam emas: u "shoh bamisoli quyosh" tarzida qiyosni o’tkazadi, quyoshning nuri barchaga baravar tushishini eslatib, o’zini shohona saxovatdan bebahra qo’ymaslikni so’raydi. Talab san’atkorona ifodalangani uchun ham, shoir oddiygina maddoh yo ta’magir bo’lib suratlanmaydi, balki tasavvurimizda sharqona andisha egasi va hokisor bir kishi, insonlik sha’nini yuksak tutgan zot sifatida gavdalanadi. Ishqiy mavzudagi she’rlarda ham Husni Matlab ko’plab uchraydi. Ularda mashuqaga hitob etayotgan oshiq dilidagi visol talabi nazokat bilan, turli so’z o’yinlarini va hayotiy tamsillar orqali shunday ifoda etiladiki, bundayin latif izhor o’quvchini beixtiyor hayratga soladi. Masalan; Navoiyning:

Sadaqa, chunki balolarni rad aylag’ay, yo Rab,

Jon anga sadqa qilay, manga bag’ishla oni, baytidagi oshiq o’z jonini ma’shuqiga sadqa qilishga tayyorligiyu uni o’ziga bag’ishlashini Allohdan o’ziga xos tarzda chiroyli yo’l bilan so’ramoqda.

Manbalar
--------

1. Adabiyotshunoslik lug’ati. D. Quronov, Z. Mamajonov, M. Sheraliyeva Toshkent -2013. 403-bet.
**Mixail Orest Gayvoronskiy (Mixailo Orest Gayvoronskiy)** ( ukraincha: *Михайло Орест Гайворонський*) (1892-yil 15-sentyabr – 1949-yil 11-sentyabr) ukrainalik bastakor, musiqachi, dirijyor, o'qituvchi, skripkachi va tanqidchi.

Biografiyasi
------------

### Ukrainada

Mixail Gayvoronskiy 1892-yil 15-sentyabrda Podolsk viloyatidagi Zalishiki shahrida tug'ilgan. 1912-yilda Zalishiki seminariyasini tugatgandan so'ng, Lvovdagi Nikolay Lisenko nomidagi musiqa institutiga o'qishga kirgan. Birinchi jahon urushi boshida Gayvoronskiy qatnashgan Galich milliy mustaqillik harakati mavjud bo'lgan. U ko'plab orkestrlarning tashkilotchisi, dirijyori va nazoratchisi bo'lgan. 1920-yillarning boshlarida Mixail musiqiy hayotda faol ishtirok etgan. Lvovdagi Nikolay Lisenko nomidagi musiqa institutida dars bergan, qizlar gimnaziyasida musiqa o'qituvchisi bo'lgan va birlashgan Boyan va Bandurist xoriga dirijyorlik qilgan.

### Amerika Qo'shma Shtatlarida

1923-yilda M. Gayvoronskiy AQShga Nyu York shahriga ko'chib o'tgan. U yerda 1924-yilda musiqa konservatoriyasiga asos solgan va Kolumbiya universitetida ma'ruza qilgan. Keyinchalik 1936-yilgacha boshqargan Ukraina cholg'u orkestrini tashkil qilgan. Gayvoronskiy, shuningdek, yetti cherkov xori qo'shiqchilari bilan qo'shma xor tashkil qilib,unga dirijyorlik qilgan, ular bilan 1932-yildan 1936-yilgacha o'z asarlaridan katta kontsertlar bergan. 1930-yillarning ikkinchi yarmidan boshlab, bastakor musiqa yozish va Amerikadagi ukrainalik yoshlarni qo'llab-quvvatlashga ko'proq e'tibor qaratgan. Gayvoronskiy 1949-yil 11-sentabrda Nyu Yorkda vafot etgan va shu yerda dafn etilgan.

Ishlari
-------

Mixail Gayvoronskiyning eng mashhur qo'shiqlari qatoriga 30 dan ortiq striletski qo'shiqlari (ba'zilari o'z she'rlariga asoslangan), Dovbush rapsodiyasi, uverturalari, puflama musiqa asboblari orkestri uchun raqslari va marshlari kiradi.

### Amerikada

Amerikada Gayvoronskiy tomonidan yaratilgan muhim asarlar:

* *Simfonik Allegro*
* *Chervona Kalina* valsi
* skripka triosi uchun kvartetlar:
	+ *Morozenko*
	+ *Christmas Suite*
	+ *Kolomiyka*
* skripka qismlari:
	+ *Eulogiya*
	+ *Koliskova*
	+ *Song without words*
	+ *Serenada*
	+ *Sonatina*

### Xorda

M. Gayvoronskiy xor kollektsiyalarini ham yaratgan:

* *Kerollar va shedrivkalar*
* *Hutsul Rojdestvosi*
* ikkita *liturgiya*
* ikkita *Ije Xeruvim*

### Teatrda

Uning eng mashhur teatr asarlari:

* *Viy*
* *Dovbush*
* *Getman Doroshenko*

Havolalar
---------

* Pisni.org haqida ma'lumot (ukraincha)
* Yoshlar kutubxonasi Gayvoronskiy haqidagi maqola (ukraincha)
* Striletskiy qo'shig'iga misol Gayvoronskiyning so'zlari va musiqasi (ukraincha)

Adabiyotlar
-----------

Wytwycky W. Maykl O. Hayvoronsky - Life and work NY, 1954
Bu atamaning boshqa maʼnolari ham mavjud. Qarang: Juma (maʼnolari).

**Jum'a** — payshanba va shanba orasidagi hafta kuni.

Jum'a (arabcha — jam boʻlish) — 1) Grigoriy taqvimida hafta tarkibiga kirgan kunlardan beshinchisining nomi; 2) musulmonlar taqvimida oltinchi kun nomi. Islom dinida "sayyid ul-ayyom" — kunlarning ulugʻi sifatida eʼzozlanadi. J. kuni peshin namozi oʻrniga J. namozi oʻqiladi. Imom-xatiblar namoz oldidan yarim soat chamasida mavʼiza (diniy vaʼz) oʻqiydilar. Soʻng ikki bor azon aytilib, katta jamoat bilan namoz ado etiladi. Musulmon mamlakatlarida J. kunini dam olish kuni deb belgilagan boʻlsalarda, asli bu kunda dam olish shart emas. Chunki Qurʼoni karimning "Jumʼa" surasida: "Juma namozini oʻqib boʻlganlaringizdan keyin (kasbhunar, savdo-sotiq ishlaringiz sari) tarqab ketingizlar va Allohning fazli (rizqi)ni soʻrangizlar" (Abdulaziz Mansur tarjimasi) deyilgan.

  



|  |
| --- |
| **Hafta kunlari** |
| Dushanba | Seshanba | Chorshanba | Payshanba | Juma | Shanba | Yakshanba |

Manbalar
--------

1. ↑  OʻzME. Birinchi jild. Toshkent, 2000-yil

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Moris Gustav Gamelin** (fransuzcha: *Maurice Gamelin*;1872-yil 20-sentabr—1958-yil 18-aprel) — Fransiya harbiy rahbari, armiya generali (1931-yil 9-fevral), Ikkinchi jahon urushi boshida fransuz armiyasining bosh qoʻmondoni boʻlgan.

Biografiya
----------

Moris Gustav Gamelin 1872-yil 20-sentabrda Parijda tugʻilgan.Gamelinning otasi Zefirin 1859-yilda Solferino jangida qatnashgan. Gamelin yoshligidanoq, Franko-Prussiya urushi oxirida Elzas-Lotaringiyani qoʻshib olgani uchun Germaniyadan qasos olishga intilgan avlodda oʻsib ulgʻaygan askar sifatida salohiyatini namoyon etdi. Gamelin 1891-yil 19-oktabrda ixtiyoriy ravishda Sent-Sirdagi harbiy akademiyaga 31-oktabrda kirishdan oldin xizmat qildi. 1893-yilda u oʻz sinfini birinchi boʻlib tugatdi.

Birinchi jahon urushida u Jozef Joffre qoʻmondonligi ostida xizmat qilgan, brigada va boʻlinmalarni boshqargan, Marnadagi birinchi jangda qatnashgan. Sovet-Polsha urushi paytida, u Polshada harbiy maslahatchi boʻlib ishlagan. 1925-1928-yillarda Suriyadagi fransuz qoʻshinlariga qoʻmondonlik qilgan.

1931-1935, 1938-1939-yillarda Bosh shtab boshligʻi boʻlgan.

1933-yildan boshlab u fransuz qurolli kuchlarini modernizatsiya va qayta tashkil etishni amalga oshirgan, shuningdek , Majinot liniyasi qurilishining tugallanishiga rahbarlik qilgan.

10-may kuni Germaniyaning Fransiya, Niderlandiya va Belgiyaga bostirib kirishi boshlanishida Gamelin kutish va koʻrish pozitsiyasini egallagan va bunday muvaffaqiyatsiz buyruq natijasida u oʻz lavozimidan chetlatilgan; 1940-yil 19-mayda uning oʻrnini general Veygand egallagn.

1940-yil sentabr oyida Vichi rejimi davrida u marshal Petain hukumati tashabbusi bilan uchinchi respublikaning boshqa siyosiy va harbiy arboblari bilan birga Riom jarayonida davlatga xiyonat qilganlikda ayblanib hibsga olindi va sudlandi, keyinchalik Germaniyaga deportatsiya qilingan, u yerning konslagerida boʻlgan..

1946-1947-yillarda Gamelin urush haqidagi xotiralarini nashr etgan.

Morise Gustav Gamelin 1958-yil 18-aprelda Parijda vafot etdi.

Adabiyot
--------

* *Zalesskiy K. A.* Ikkinchi jahon urushida kim kim edi. SSSR ittifoqchilari. — M.: AST, 2004. — T. 1. — 702 s. — ISBN 5-17-025106-8.
* *Gordienko A. N.* Ikkinchi jahon urushi qo'mondonlari. T. 1. Mn. 1997. ISBN 985-437-268-5

Manbalar
--------

* "Xronos’’ veb-saytida Moris Gamelinning tarjimai holi


1. ↑  „Birth certificate of Gamelin, Maurice Gustave" (fr) (29 September 2020).
2. ↑  Alexandr, Martin S.*. The Republic in Danger: General Maurice Gamelin and the Politics of French Defence, 1933–1940*. Cambridge University Press, 1-noyabr — 13 bet. ISBN 978-0-521-52429-2.
3. ↑  Alexander, Martin S.*. The Republic in Danger: General Maurice Gamelin and the Politics of French Defence, 1933–1940*. Cambridge University Press, 1 November 2003 — 13 bet. ISBN 978-0-521-52429-2. 2013-yil 26-iyulda qaraldi.
**Anna Meares Velosiped yo'li** - Avstraliyaning Adelaida shahrida joylashgan velosiped yo'li, Adelaida aeroporti yaqinidagi Ser Donald Bradman Drive'ga ulangan. U Meares tomonidan 2012-yilning 28-noyabrda rasman ochiladi, keyinchalik esa velosipedchi Anna Meares nomini oladi, Velosiped yo'lining g'arbiy uchi Reece Jennings Bikeway qarshisidagi Sir Donald Bradman Drive va Tapleys Hill Road kesishgan chorragadir. U sharqda Frank Kollopi sudiga qadar kengaygan va oxir-oqibat Kapitan MakKenna yo'li bilan bog'lanish uchun aeroport uchastkasi atrofida sharq va janubni Netley shahridagi Uotson prospektigacha uzaytirish uchun mo'ljallangan. Oxir-oqibat, 17 kilometr (11 mi) Adelaida aeroporti atrofida aylana hosil qilgan. Ushbu yo'lning narxi 900 000 dollarni tashkil etdi. Yakuniy uzaytirish bilan jami 1,5 million dollargacha bo'ladi.

Manbalar
--------

1. 1 2  „New $900k bike path skirting Adelaide Airport is named after Anna Meares". *Weekly Times Messenger*. News Limited (2012-yil 22-noyabr). Qaraldi: 2015-yil 25-yanvar.
2. ↑  „Adelaide Airport Consultative Committee - Minutes".  Adelaide Airport (2012-yil 30-noyabr). 2015-yil 17-martda asl nusxadan arxivlangan. Qaraldi: 2015-yil 25-yanvar.
3. ↑  „Anna Meares - Had a bike path named after me today in Adelaide".  Facebook (2012-yil 28-noyabr). Qaraldi: 2015-yil 25-yanvar.